Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Az indítvány benyújtását követõen az Alkotmánybíróság a 23/2002. (VI. 21.) AB határozatában az Ör. 2. 6. §
Paragraph Index: 393

f) a rádió- és televízióadók vételének biztosítása.” E szabályok alapján megállapítható, hogy a külön szolgáltatások körébe a tulajdonos által a tulajdonost a lakás fenntartásával kapcsolatosan terhelõ kötelezettségeken túl nyújtott szolgáltatások tartoznak. A tulajdonosnak a lakás kezelésével kapcsolatban felmerült költségei fedezetéül a lakásbérleti díj szolgál. Ez támasztja alá az árak megállapításáról szóló 1990. évi LXXXVII. törvény (a továbbiakban: Ártv.) 8. § (1) bekezdésében foglalt rendelkezés is. Az önkormányzatok lakásbérleti díj megállapítási jogát ugyanis nem csak az Lt., hanem az Ártv. is szabályozza. Az Ártv. 7. § (1) bekezdésében, valamint mellékletének I. „B) Szolgáltatások” táblázatban a legmagasabb hatósági ár megállapítására jogosítja fel a települési önkormányzat képviselõ-testületét a „714—11—01-bõl Települési önkormányzat tulajdonában levõ lakások bére” tekintetében. Az Ártv. 8. § (1) bekezdése is állapít meg szabályokat a hatósági ár megállapításának módjára nézve:

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes